ELENDIG BEHANDLING HOS EL-GIGANTEN! KØB IKKE TV DER!

Vi købte sidst i maj 2015 et relativt dyrt, nyt smartTV fra Philips ved El-gigantens butik i Viborg.

Vi kunne efter få måneder konstatere en meget irriterende fejl som består i, at apparatet umotiveret slukker og dernæst genstarter midt i diverse udsendelser.  

Vi reklamerede første gang over fejlen i november 2015 men apparatet blev ved den lejlighed ikke sendt til reparation, da El-giganter på det tidspunkt ikke kunne tilbyde et låneapparatet. Trods løfte om det modsatte vendte El-giganten ikke tilbage herom,

Vi reklamerede for anden gang i begyndelsen af februar  2016. På det tidspunkt blev apparatet sendt til reparation. Vi måtte i den forbindelse vente i to uger. Der skete i den forbindelse udskiftning af udvalgte komponenter. Vi kunne efterfølgende konstatere, at fejlen på apparatet fortsat opstod, og at reparation således var uden effekt. 

Vi måtte på den baggrund på ny reklamere medio marts. Apparatet blev herefter igen sendt til reparation, hvorefter der blev udskiftet endnu en komponent. Vi måtte i den forbindelse igen vente to uger. Da vi modtog apparatet retur kunne vi igen konstatere, at fejlen ikke er blevet udbedret eller fundet. 

Vi reklamerede efterfølgende igen i april, hvorefter apparatet for 3. gang blev sendt til reparation. Efter endnu en gang at have ventet i to uger kunne vi, da vi modtog apparatet retur, igen konstatere, at fejlen fortsat ikke var udbedret.

Vi kontaktede efterfølgende igen El-giganten i Viborg og bad om at tale med den ansvarlige chef for afdelingen. Chefen oplyser, at han ikke kan foretage sig yderligere, med mindre kunden kunne "bevise", at der var en fejl ved apparatet. Han tilføjede efterfølgende på yderst fornærmende vis, at man da virkelig ikke bare kunne stole på, hvad kunderne siger - gjorde man, kunne man jo med det samme lukke butikken (!). 

Efterfølgende blev vi i nedladende - grænsende til det fornærmende - vendinger belært om, at det var helt almindeligt, at elektriske apparater "falder ud". Eneste forslag til "løsning" var, at apparatet kunne blive stillet op til "overvågning" i butikkens vareudlevering, hvilket ville indebære påny at skulle undvære apparatet - uden troværdig udsigt til en løsning. 

Samlet set har vi måttet undvære et helt nyindkøbt TV i foreløbig 3 x 14 dage og desuden lide den tort, at apparatet (med undtagelse af de første 2-3 måneder) på intet tidspunkt har fungeret tilfredsstillende.

Vi er fortsat forbløffede over og stærkt utilfredse med El-gigantens behandling - og i særdeles den helt uhørte arrogance og nedladendnhed, som den pågældende afdelingschef For butikken i Viborg har udvist. (Omvendt haft reklamationsafdelingen for så vidt fulgt reglerne, men desværre uden resultat).

Vi vil opfordre El-giganten til straks at råde bod på den uhørt dårlige behandling af kunder, der indleverer produkter, der fortsat falder under reklamationsretten. Det er ganske enkelt en uacceptabel behandling, som umuligt kan leve op til El-gigantens egne principper.

I mellemtiden kan vi kun fraråde andre forbrugere at købe TV hos El-giganten, da man ellers risikerer at blive fanget i samme, helt uacceptable situation, som vi har oplevet.

Vi afventer en snarlig undskyldning fra El-giganten sammen med en endegyldig løsning på problemet.